ขณะที่ นางเกด (นามสมมติ) กล่าวว่า ได้พาหลานและนัดพี่ไปรับประทานอาหารที่ห้างดังกล่าว และทราบว่าจะมีการเปิดตัวหนังสือของในหลวง โดยมี พ.ต.ท.ทักษิณเป็นประธานเปิดงาน ต่อมาตนเดินเข้าไปในห้างก็ได้ยินเสียง "ทักษิณสู้ๆ" ในใจก็คิดว่าใครจะไปทำอะไรนายกฯ และนายกฯ จะไปสู้กับใคร ในช่วงเดียวกันก็มีคนตะโกนว่า "ทักษิณออกไป" ช่วงนั้นก็เห็นว่าเกิดการทำร้ายร่างกายกันแล้ว ตนเห็นว่าเหตุการณ์กำลังชุลมุนจึงอุ้มหลานไว้ และด้วยอารมณ์โมโหก็เลยตะโกนต่อว่าออกไป จนถูกทีม รปภ.นายกฯ เข้ามาถีบ ตนก็พูดไปว่าทำแบบนี้ได้อย่างไร สื่อมวลชนมีเยอะแยะ ตนไม่กลัวหรอก จากนั้นตนและเพื่อนๆ อีก 5 คนกำลังจะกลับบ้าน พบว่ามีชายฉกรรจ์ติดตามพวกตนมาด้วย จึงหยิบโทรศัพท์มาเพื่อบันทึกภาพ ทำให้ชายฉกรรจ์เหล่านั้นหนีไป 2จากนั้นไม่นานคนกลุ่มนั้นก็พูดกับตนว่า "มึงถ่ายรูปกูทำไม" และทำท่าว่าจะชก ตนจึงตะโกนว่า "พวกเรามานี่" ทำให้ชายคนนั้นเดินหนีไป จากนั้นเมื่อตนขึ้นแท็กซี่ไปแล้ว ชายฉกรรจ์คนหนึ่งที่แอบอยู่ในซอกมุมตึกได้หยิบวิทยุสื่อสารให้สกัดแท็กซี่คันที่ตนนั่งอยู่ ตนก็ตะโกนไปว่าแน่จริงอย่าหลบ ไม่กลัวหรอกนางรุ้ง (นามสมมติ) กล่าวว่า ตนเพียงแต่อยากไปดูว่าคนรวยหมื่นล้านหน้าตาเป็น และได้เห็นแล้วว่าหน้าขาวมาก ขาวจนซีดเลย ตนก็อยากอยู่ใกล้ๆ และขอสัมผัสมือ แต่กลับถูก รปภ.นายกฯ กั้นไว้ ทำให้เซไปเหยียบเท้าของนายกฯ ขอเรียนว่าไม่ได้ตั้งใจ เมื่อเช้านี้ได้อ่านหนังสือพิมพ์ก็รู้ว่านายกฯ บอกว่า มีคนสติไม่ดี-เหยียบเท้า และสั่งให้ตรวจสอบประวัติ ตนตกใจมาก และขอยืนยันว่าไม่ได้บ้า นายกฯ ออกคำสั่งแบบนั้นทำให้ตนนอนไม่หลับ
ก่อนที่ชายฉกรรจ์จะเข้าไปนั่งแท็กซี่คันที่ตนนั่งอยู่ ก็ตะโกนว่าอะไร 
มึงถ่ายรูปกูอีกแล้ว